چارڵسی سێیەم
چارڵسی سێیەم (بە ئینگلیزی: Charles III؛ لەدایکبووی ١٤ی تشرینی دووەمی ١٩٤٨) پاشای شانشینی یەکگرتوو و ١٤ ناوچەی دیکەی کۆمۆنوێلس. لە ساڵی ١٩٥٢ میراتگری تەختی پاشایەتی شانشینی یەکگرتووبوو تا ساڵی ٢٠٢٢ ئەمەش یەکەمین و درێژترین ماوەی میراترییە لە مێژوو شانشینی بەریتانیادا.دوای مردنی دایکی لە ٨ی ئەیلوولی ٢٠٢٢ وەک بەتەمەنترین پاشا دەسەڵاتی وەرگرت. چارلس لە کۆشکی بەکینگھام لەدایکبووە، یەکەم نەوەی شاژنە ئەلیزابیت و جۆرجی شەشەمە، لە قۆتابخانەی چیم و گۆردستن خوێندوویەتی کە ھەمان قوتابخانەی باوکی بووە، بڕوانامەی بەکالۆریۆسی لە زانکۆی کامبریج بەدەستھێناوە، لە ساڵی ١٩٧١ بۆ ١٩٧٦ئەندامی ھێزی ئاسمانی شەھانە و ھێزی دەریایی بووە، لە ساڵی ١٩٨١ لەگەڵ شازادە دایانا ھاوسەرگیری دەکات و دەبنە خاوەنی دوو کور (شازادە ھاری و شازادە ویلیام) لە ساڵی ١٩٩٦ لەیەکتر جیابوونەوە و ساڵی دواتر شازادە دایانا لە ڕووداوێکی ھاتوچۆ لە شاری پاریس گیانی لەدەستدا، ساڵی ٢٠٠٥ لەگەڵ کامیلا پارکەر ھاوسەرگیریان کرد. چارلس لە ساڵی ١٩٧٦ وەک شازادەی وێلز دەستبەکاربووە، سەرۆک یاخود ئەندامی زیاتر ٤٠٠ ڕێکخراوە کە بەشێکیان ڕێکخراوی خێرخوازین، ھەروەھا وەک یەکێک لە ژینگە پارێز و داکۆکیکارانی پاراستنی ژینگە و پەرەپێدانی کەرتی کشتووکاڵی دادەنرێت، بەھۆی ئەمەشەوە بووتە خاوەنی چەندین خەڵات لەلایەن ڕێکخراوە ژینگە پارێزەکان، ھەروەھا نووسەری ژمارەیەک کتێبە.

سەرچاوەکان 

لەدایکبووانی ١٩٤٨
نووسەرانی بریتانیی سەدەی ٢١ەم
ئینگلیزە بەڕەگەز ئەڵمانیەکان
زیندووان
مارشاڵی مەیدانی بەریتانی
ئەنگلیکانەکانی ئینگلیز